Shiva
Shiva (sanscrito: शिव) esse un del deitates le plus magne in Hinduismo et un del aspectos del Trimurti. In Hinduismo Shaiva, ille esse le deo maxime; dum in le tradition Smarta, ille esse un del cinque formas del deo supreme.

Le hindus qui venera Shiva son appellate “Shaivitas” vel “Shaivas” (sanscrito: Śaiva), et le tradition que se focalisa primarimente sur su culto es cognoscite como “Shaivismo”. Tamen, ille es etiam venerate intra le traditiones Vaishnava et Shakta, sed in formas minor et non como le deo maxime. In Vaishnavismo, Shiva es vedite como un del devotos principal de Vishnu; dum in Shaktismo, ille esse le marito del varie formas de Devi, le sancte dea matre et le deitate maxime in iste particular tradition. 

De costume, Shiva pote esser venerate in le forma de un linga, aliquando appellate shivalinga. In su depictiones, ille es solitemente monstrate in un stato de meditation profunde, o in su forma Nataraja — in le qual ille es cognoscite como “le senior de dansa” — le deo dansante qui calca super maya, le illusion material representate per le cyclo de infinite renascentias et mortes in le regno de samsara.

In altere sectas Hindu, Brahma et Vishnu insimul a Shiva son considerate como le tres aspectos principal de divinitate, et conjunctemente illes son cognoscite como le “Trimurti”. In iste scholas de pensamento religiose, Brahma es concepite como le deo creator, Vishnu le conservator, et Shiva le destructor vel le transformator.

On dice que le corpore de Shiva consiste de cinque mantras appellate pancabrahman. Sicut un forma del deo, cata uno de his habe su proprie nomine et iconographia distincte; illos son appellate Aghora, Isana, Sadyojata, Tatpurusha, et Vamadeva. Iste ideas — expresse como le cinque vultos de Shiva — son associate in varie scholas cum le cinque elementos, le cinque sensos, et le cinque organos de action. Differentias doctrinal, et forsan errores de transmission, ha causate variationes inter le textos in le manieras in le quales iste cinque formas son associate cum varie naturas.

Avatares 

On considera que Shiva — sicut le altere deitates Hindu — va reincarnar·se in le mundo material periodicamente. Iste incarnationes son traditionalmente appellate “avatares” per le Hindus. Adi Shankara, le octave philosopho nondualistic del schola de pensamento Vedanta, es considerate un incarnation del deo. In Hanuman Chalisa, Hanuman es credite esser le dece-prime incarnation de Shiva.

Vide etiam 

 Brahma
 Hinduismo
 Shaivismo
 Trimurti
 Vishnu

Referentias 

Hinduismo
Deos